Missatge: Un jove conductor ha deixat almenys vuit ferits avui a Tòquio en un atac deliberat per protestar contra la pena de mort, segons va informar la cadena pública de televisió NHK. L'individu ha estat identificat com Kazuhiro Kusakabe, de 21 anys, qui conduïa un automòbil llogat a la ciutat d'Osaka i amb el qual havia entrat en un carrer del sector de Shibuya, a Tòquio, tancat al trànsit per les celebracions d'any nou.Segons NHK, una de les víctimes, un universitari de 19 anys, està en situació crítica. Entre els lesionats hi ha adolescents. Shibuya és un sector de Tòquio on acostumen a acudir molts japonesos per a les celebracions d'any nou. Els fets s'han produit deu minuts després de l'última mitjanit.El 2018 quinze persones van ser executades al Japó. Tretze d'elles, integrants de la secta Veritat Suprema, havien rebut la pena capital per la seva responsabilitat en l'atac amb gas sarín en el metre de Tòquio de 1995. Segons l'agència local Kyodo, a més dels vuit atropellats, una persona més pateix ferides lleus en ser copejat pel conductor del vehicle quan sortia de l'automòbil.https://www.ara.cat/internacional/atropella-persones-Toquio-protestar-contra_0_2153784672.html

Resposta: Un altre:Quatre ferits en un atropellament múltiple a Alemanya amb possible motivació xenòfobaUn conductor ha envestit amb el seu cotxe un grup de vianants a la localitat alemanya de Bottrop (oest del país) i ha ferit quatre persones. Les autoritats apunten que l’acció podria ser un atemptat amb motivació xenòfoba.“Els organismes d’investigació parteixen de la base que s’ha tractat d’un possible atemptat motivat per la mentalitat xenòfoba del conductor”, han informat aquest dimarts la policia regional i la Fiscalia de l’Estat d’Essen en un comunicat conjunt.El conductor és un home de 50 anys, sobre el qual han arribat a la policia informacions sobre una possible malaltia psíquica.Poc després de la mitjanit, l’home ha intentat atropellar un primer vianant, que ha pogut esquivar-ho. Després s’ha dirigit cap al centre de la ciutat i ha llançat el cotxe contra un grup de persones i n’ha ferit almenys quatre, algunes de gravetat.Entre les víctimes hi ha ciutadans sirians i afganesos.L’home també ha intentat atropellar un altre grup de persones que esperava en una parada d’autobusos a Essen, ciutat propera a Bottrop, però no ho ha aconseguit per raons que encara es desconeixen.“Potser la gent ha sortit corrent, pot ser l’atropellament no ha funcionat per altres raons. Ara la nostra tasca és aclarir aquest punt”, ha indicat un portaveu de la policia.L’home ha estat detingut finalment en Essen. Durant la detenció s’ha expressat en termes racistes cap als agents, segons les autoritats.http://www.elpuntavui.cat/politica/article/17-politica/1529073-quatre-ferits-en-un-atropellament-multiple-a-alemanya-amb-possible-motivacio-xenofoba.html?utm_source=facebook&utm_medium=xarxes&utm_campaign=xarxes&fbclid=IwAR1PGHG89K6KeSLNUtkFSYgRj6rQSJqEXJ9YW45-YFWck1fZXySBuSYYews